\NormalFont\ShortTitle{Mikiyaasa Tinbite}

{\MT Mikiyaasa Tinbite

\par }{\IMT Giddo Qofa

\par }{\IP Mikiyaasi Isayaasay diza wode diza nabe gidishin izas yeletay dugeha bagga Yuhudan kawoteththa garsan diza issi dere garsan diza kataman dees; Amoxey pudeha bagga kawoteththa bolla metoy gakkanayssa yootoyssaththo Mikiyaasikka he hanoti Yuhuda kawoteththa bolla gakkanayssa kaseti yootides. Derezi ooththiza iita hanoti pirda pace gishshas Xoossi ba pirda ehanayssa qofsides; gido attiin Mikiyaasa tinbite qaalay sinththafe hidotay dizayssa bessiza malatatakka gaththi oykkides. Harappeka lo7eththi xeellanaas bessiza kifileti Xoossa godateththa garsan kumeththa alamen saroteththi daanayssa (4:1-40), Dawite zereththafe gita kawoy yiikko derezas saroteththi imettanayssa (5:2-40) Hessaththoka kase Isra7eele nabeti yootida qaalay ubbayka issi xiqisen qashettida mala qoncciseettes; hinna he xiqiseyakka, «Izi nuuppe koyzayssa nu ooththana mala, kiyateththi kumida siiqo nu bessana malanne nuni nu godaara kumeththa ashketeththan daana malassa.» [6:8]

\par }{\IOT Ha Maxaafay Oykkida Kumeththa Qofa

\par }{\IO GODAY ba asaa qaxxayees
{\IOR{1:1—2:11}}

\par }{\IO Sinththara diza hidota
{\IOR{2:12-13}}

\par }{\IO Xoossi dere kaaleththiza iitatanne wordo nabeta qaxxayana
{\IOR{3:1-12}}

\par }{\IO Ooraththa Isra7eelen Xoossa keeth ooraththa
{\IOR{4:1—5:15}}

\par }{\IO Isra7eeley ooththida qoho qoncceth
{\IOR{6:1—7:7}}

\par }{\IO Derezi Xoossako simo
{\IOR{7:8-20}}



\par }\ChapOne{1}{\PP \VerseOne{1}Yuhuda kawo Iyo7aatame, Akaazenne Hizqiyaasa wode Moreshete as gidida Mikiyaasakko Samaariya gishshassinne Yerusalaame gishshas yida Xoossa qaalay hayssa,\XREF{}{{\XO 1:1 }{\XT{2Kawo 15:32—16:20; 18:1—20:21; 2Taari 27:1-7; 28:1—32:33}}}


\par }{\BB \par }
{\Q \VS{2}Intteno deretoo;

\par }{\QB intte wurikka siyite!

\par }{\QB Ha biitta bolla dizayti wurikka

\par }{\QB haa ezgi siyite;

\par }{\QB salo GODAY ba geeshsha keeththaan

\par }{\QB uttidi intte iita oosoza

\par }{\QB intte bolla markkattees.


\par }{\SH Samaariya Bollanne Yerusalaame Bolla Yida Pirda
\par }
{\Q \VS{3}Hekko Xoossi ba dizasoppe yaana;

\par }{\QB yiidikka biitta bollan

\par }{\QB dhoqqasohon

\par }{\QB dhoqqasohon hemettana.


\par }{\Q \VS{4}Muqaadday tama be7idi

\par }{\QB seeriza malanne

\par }{\QB haaththi aafora

\par }{\QB duge goggiza mala

\par }{\QB he wode zumati

\par }{\QB iza toho garsan seerana;

\par }{\QB shoobbatikka phalqetti

\par }{\QB wodhdhana.


\par }{\PP \VS{5}Hessi wuri hananay Yaaqoobey ooththida mooro gishshassinne Isra7eele nayta nagara gishshassa; Isra7eele asay iita ooththanaas gaaso gididay oonee? Izis waanna katamayo Samaariya gidekkee? Yuhuda asay eeqa goynnidi nagara ooththana mala gaththiday oonee? Yerusalaame gidekkee?

\VS{6}Hessa gishshas tani Samaariya keeth laallettidasonne woyne miththi tokettizaso kessana; iza keexettida yochcha shuchcha ta duge shoobban olananne izi xapho shodda dhayssana.

\VS{7}Izi eeqati wurikka meqerettana; izi eeqa keeththan diza laymatizaytas imettidaazi wuri taman xuugettana; izi misletakka ubbaa ta dhayssana; iza baas imettidayssa layman shiishshida mala ha7ikka izis dizaazi layman ekkizaaz gidana.


\par }{\SH Yeehonne Ceece
\par }
{\PP \VS{8}Hessa geedon tani yeekkays, wuu! Wuy gays; ta caammay baynda mela tohoninne mela kallo bays; worakana mala waassays; gutto mala waassays.

\VS{9}Izi madunththay paxonttaaz gidana; izippe aadhdhi Yuhudassara gidana; ta derey geliza penge Yerusalaame gakkides.

\VS{10}Geete deren haasayopite; yeeho mulekka yeekkofte; Beeti-Li7ofaaran gudulla bolla genderettite.

\VS{11}Intteno Shafiren dizaytoo may7oy baynda kallo Yeellatishe aadhdhite; Xa7inan dizayti heeppe kezettenna; Beeti-Ezeeley ceece bolla dawus; intteska gakki shempanaaso gidanaas dandayukku.

\VS{12}Metoppe shempanaas koshshan Maroten dizayti meton waayetteettes; hessika Yerusalaame penge gakkanaas iita metoy Xoossa achchafe yida gishshassa.

\VS{13}Intteno Laakishen dizaytoo parata gaarera gaththi oyseththite. Xiyoone macca naytas koyro nagaray inttenakko. Isra7eeles qohoy intte achchafe beettides.

\VS{14}Hessa gishshas intte Moreshet-Gates imota immana; Akiziibe katamay Isra7eele kawota baleththiza katama gidana.

\VS{15}Inttenoo Mareeshan dizaytoo! Ta inttena xoonizaade intte bolla ehana; Isra7eeles bonchcho gididaazi Adulaame ha yaana.

\VS{16}Intte isttan ufayettiza intte nayti inttefe di7etti baana gishshas intte hu7e bulusite.




\par }\Chap{2}{\SH Asa Qofanne Xoossa Qofa
\par }
{\PP \VerseOne{1}Iita ooththanaas qoppizaytassinne hiixan dishe gene ooththanaas yo7o tukkizaytas aayye ana! Omars qoppoyssa maalado wonttara poleettessinne hessa ooththanaaskka wolqqara deettes.

\VS{2}Asa gade amottida mala oykkeettes; asa keeththika amottidi ekkeettes; ba lagge keeththinne biitta baleththon ekkeettes.

\VS{3}Hessa gishshas Xoossi, «Hekko ta hessa mala dere bolla dhayssizaaz ekka yaana qoppadis; intte qasse hessafe kessi ekkana dandayekketa; intte bolla metoy yiza gishshas hessafe guye intte otoreteththan simeretteketa.

\VS{4}He wode derey intte bolla miicci kaa7ana; inttena qidhishe,

\par }{\Q « ‹Nu mulera dhaydos;

\par }{\QB ta dabbo gadey haras gishettides;

\par }{\QB taappe bonqqi ekkidi

\par }{\QB nu biitta nuna Xoonidaytas

\par }{\QB gishides› gi zilalana» gides.


\par }{\BB \par }
{\Q \VS{5}Hessa gishshas

\par }{\QB Xoossa duulata giddon

\par }{\QB gade saama yeggi gishanaadey

\par }{\QB oonikka deenna.


\par }{\SH Wordo Nabeta
\par }
{\PP \VS{6}Istta nabeti, «Tinbite nu bolla yootoppa; heytantta gishshas tinbite nuus yootoppa; nu bolla kawushshateththi gakkenna» gaana.

\VS{7}«Yaaqoobe soo asatoo hessaththo geetettanaas bessizee? Xoossa ayanay aggi aadhdherennee? Heytantta malakka ooththizee?» gi oychchana; «Suure oge hemettizaytas ta qaalay lo7o ooththi erennee?

\VS{8}Wurseththan intte ta dereta bolla morkke gidi dendideta; isttas ola qofay baynda dishin saroteththara aadhdhizayta bollafe seelo may7o intte qaari ekkideta.

\VS{9}Istti dosiza istta keeththafe ta asa macca nayta kessi efideta; ta bonchchoka istta naytappe mernaas ekkideta.

\VS{10}Dendidi hessafe kichchite; hessi inttes shempposo gidenna; gaasoykka tunidessinne daro moorettides.

\VS{11}Baleththiza wordo asi yiidi, ‹Daro woyne ushshu gishshassinne maththosiza ushsha gishshas giidi tinbite inttes yootana› giikko hayssa derezas dosettida nabe gidana.


\par }{\SH As Ashshanaas Imettida Hidota
\par }
{\PP \VS{12}«Yaaqoobe! Tumappe ta inttena issiso shiishshana; Isra7eeletappe attidayta ta issi bolla ehana; yire giddon diza mehe malanne demban heemettiza mehe mala tani inttena issi bolla shiishshana; intte derey wuri as xalla gidana.

\VS{13}Menththizay isttafe kaseti kezi baana; isttika pengeza menththidi kezi baana; istta kawoy Xoossay isttafe sinththe aadhdhi kaaleththana» gida.




\par }\Chap{3}{\SH Iita oge Kaaleththizaytanne Wordo Nabeta Bolla Xoossa Hanqo
\par }
{\PP \VerseOne{1}Qasseka, «Intteno Yaaqoobe kaaleththizaytanne Isra7eele keeththa asaa haarizaytoo siyite;

\par }{\QB intte tumu pirda eranaas

\par }{\QB inttes bessennee?


\par }{\Q \VS{2}Intte lo7o ixxideta;

\par }{\QB iita qasse dosideta;

\par }{\QB ta asaa galba shooqideta;

\par }{\QB istta ashokka

\par }{\QB meqeththafe shaakkideta.


\par }{\Q \VS{3}Ta asaa asho mideta;

\par }{\QB galbaaka shooqideta;

\par }{\QB istta meqeththika

\par }{\QB menththereththideta;

\par }{\QB asho caaciza bashen

\par }{\QB caaciza malanne

\par }{\QB distten doyssiza asho mala

\par }{\QB qanxxereththideta» ta gadis.


\par }{\Q \VS{4}Isttika pude Xoossako

\par }{\QB waassana shin

\par }{\QB Xoossi istta waaso siyenna;

\par }{\QB iitateththaa gishshas he wode

\par }{\QB Xoossay ba ayfeso

\par }{\QB isttafe haraso zaarana.


\par }{\PP \VS{5}Xoossi, «Ta dere baleththiza nabeti

\par }{\QB asi istta mizikko,

\par }{\QB ‹Saroteththi dees› geettes.

\par }{\QB Muzontta aggiko qasse,

\par }{\QB ‹Olay yees›

\par }{\QB gi awajjanaas dendeteettes.


\par }{\Q \VS{6}Hessa gishshas istta bolla

\par }{\QB qammay beettontta,

\par }{\QB dhumay erontta gakki

\par }{\QB wodhdhana;

\par }{\QB nabeta bolla arshey gelananne

\par }{\QB gallassay isttas qammana.


\par }{\Q \VS{7}Buro marotizayti kawuyana;

\par }{\QB tinbite yootizayti yeellatana;

\par }{\QB wurikka ba ayfeso kammana;

\par }{\QB gaasoykka isttas zaaroy

\par }{\QB Xoossa achchafe baynda

\par }{\QB gishshassa» gides.


\par }{\BB \par }
{\Q \VS{8}Ta qasse Yaaqoobes

\par }{\QB iza qohoza,

\par }{\QB Isra7eelesikka

\par }{\QB iza nagara yootanaas

\par }{\QB wolqqan, Xoossa ayanan,

\par }{\QB tuma pirdaninne

\par }{\QB minoteththan kumadis.


\par }{\Q \VS{9}Intteno Yaaqoobe soo asa

\par }{\QB kaaleththizaytoo!

\par }{\QB Intteno Isra7eele dere haarizaytoo!

\par }{\QB Tumu pirda kadhizaytoo!

\par }{\QB Tumu gididaaz

\par }{\QB ubbaa mirqqizaytoo!

\par }{\QB Ane siyite.


\par }{\Q \VS{10}Xiyoone, asa suuth gussoninne

\par }{\QB Yerusalaame iitateththan

\par }{\QB kunththizayto!

\par }{\QB Ane siyite.


\par }{\Q \VS{11}Kaaleththizayti matta7es pirdeettes;

\par }{\QB qeeseti miishsha gishshas

\par }{\QB tamaarseettes;

\par }{\QB Nabetikka miishshe

\par }{\QB mida gishshas yooteettes.

\par }{\Q Hessa ubbaa ooththidikka,

\par }{\QB «Xoossi nu giddon dees gidennee?

\par }{\QB Ay iitaykka nu bolla gakkenna» gishe

\par }{\QB Xoossan ceeqeteettes.


\par }{\Q \VS{12}Hessa gishshas intte geedon

\par }{\QB Xiyooney goshsha biitta mala

\par }{\QB goyettana;

\par }{\Q Yerusalaameykka qolettida

\par }{\QB keeththa doore gidana;

\par }{\QB Xoossa Keeththay diza zumaykka

\par }{\QB sharafa maatay iza bolla

\par }{\QB diccida zuma gidana.\XREF{}{{\XO 3:12 }{\XT{Er 26:18}}}




\par }\Chap{4}{\SH Xoossa Zuma
\par }
{\PP \VerseOne{1}Wurseththa wode

\par }{\Q Xoossa keeththi

\par }{\QB iza bolla diza zumay

\par }{\QB hara zuma ubbaafe

\par }{\QB aadhdhi beettana;

\par }{\QB hara zumatappe bollara

\par }{\QB dhoqqu gaana;

\par }{\QB dereykka izakko goochchana.


\par }{\Q \VS{2}Daro kawoteththati izakko yiidi,

\par }{\QB «Xoossa zumaakko haa yiite;

\par }{\QB Yaaqoobe Godaakko ane boos;

\par }{\QB nu iza ogera baana mala

\par }{\QB nuna izi ba oge

\par }{\QB tamaarsana» gida;

\par }{\QB wogay Xiyooneppe,

\par }{\QB Xoossa qaalay

\par }{\QB qasse Yerusalaameppe yaana.


\par }{\Q \VS{3}Izi daro asa giddon pirdana;

\par }{\QB haahoninne matan diza

\par }{\QB wolqqama katama giddon diza

\par }{\QB oosh essana;

\par }{\QB istti ba giththa

\par }{\QB mashsha maarasha,

\par }{\QB ba toorakka baaca histti qoxxana;

\par }{\QB issi kawoy hara kawo bolla

\par }{\QB mashsha denththenna;

\par }{\QB hessafe guye istti

\par }{\QB ola timirte tamaarettenna.\XREF{}{{\XO 4:3 }{\XT{Iyu 3:10}}}


\par }{\Q \VS{4}Issi asi ba woyne miththa garsankka

\par }{\QB ba balase miththa garsan uttana;

\par }{\QB istta babisiza miishshi deenna;

\par }{\QB Ubbaafe wolqqama

\par }{\QB GODAA doonay

\par }{\QB hayssa yootides.


\par }{\PP \VS{5}Hankko derey ba eeqa sunththan bees; nuni qasse mernaappe mernaa gakkanaas nu GODAA sunththan baana.


\par }{\SH Buroppe Hanana Xoossa Qofa
\par }
{\PP \VS{6}GODAY, «Tani he gallas gundidayta shiishshana; bete bidaytanne muuzottana mala ta aaththa immidayta ubbaa issiso shiishshana.

\VS{7}Gundatappe attidaytanne qohettidayta ta istta mino dere kessana; he gallassayfe doommidi mernaa gakkanaas GODAY Xiyoone zuman istta bolla kawotana.

\VS{8}Haysso nenan uttidi mehe heemmiza dhoqqa zumazoo! Xiyoone macca nayta naagana giiga uttida zumazoo! Beni ne haariza derey nees simmana; ne kawoteththay Yerusalaame macca nays gidana.

\VS{9}Histtiin ne ha7i aazas waassay? Nees kawoy bayee? Neni miixay oykkida maccassay mala un7ettiday nena zorizay dhaynee?

\VS{10}Hanne Xiyoone macca nayee! Miixattiza maccassay mala ne metotana; ha7i qasse ne katamappe gede kezada coo demban de7ana bessiza gishshas Baabiloone baana; ne hee baada heen ne morkketa kusheppe attana; GODAY nena heen ne morkketappe ashshana.

\VS{11}Ha7i qasse daro hankko dere asay ne bolla shiiqides; Isttika, ‹Hanna tunidaaz gidu! nu ayfey Xiyoono qidhen xeello› gaana.

\VS{12}Gido attiin istti Xoossa qofa erettenna; bukettanaas balen shiiqiza mirqqe kaththa mala bana shiishshizaade qofa istti erettenna.

\VS{13}Hanne Xiyoone nayee dendada kaththaa bukka; ta nees birata kacenne xarqimala xugunth immana; nekka hankko dereza izan liiqisana» gides. Istti genen shiishshidayssa Xoossas, istta haarokka ubbaa biitta ubbaa haariza Godaas ne shiishshandasa.




\par }\Chap{5}{\SH Beeteliheemeppe Haarizaadey Yaanayssas Imettida Hidota Qaala
\par }
{\PP \VerseOne{1}Hanne neni ola asata katamaye, ne ola asaa ziirsa. Nuna oykkanaas yuuyi aadhdhida; Isra7eele haarizayssas shagalan guufera shocana.

\VS{2}Hanne ne qasse Beeteliheeme Efraata, Yuhuda zarkketappe neni guuth gidikkoka izas kessay kase beni wodeppe gidida Isra7eele haarizaadey ne giddofe taas kezana.\XREF{}{{\XO 5:2 }{\XT{Mato 2:6; Yoha 7:42}}}

\VS{3}Hessa gishshas yelizaara miixattada yelana gakkanaas Isra7eeley yegetta attana; hankko attida ishatikka simmidi Isra7eele asara walakettana.

\VS{4}GODAA wolqqan GODAA ba Xoossa sunththa gitateththan minni eqqananne ba mehe izi heemmana; he wode iza wolqqateththay biitta gaxa gakkana gishshas asay giiga duus daana.

\VS{5}Isttas saroteththi iza gidana.

\par }{\PP GODAY Isra7eele Asaa Ashshananne Istta Morkketa Dhayssana Asoore asay nu biitta worajjishin nu miixataka\FTNT{*}{{\FR 5:5 }{\FT{Nu miixata gizayssa kase wode birsheththati nu biitta geettes.}}} menththi gelishin laappun heemmizayta hessafekka osppun halaqata nu iza bolla denththana.

\VS{6}Asoore derey mashshan Namuruude derey koohoppe shodettida giththa mashshan haarettana; Asoore asay nu biitta worajjishininne nu dhas bochchishin izi nuna ashshana.

\VS{7}Yaaqoobe zereththafe attidayti daro dere giddon Xoossa achchafe wodhdhiza ira mala maata bolla loddara puusishe biitta kaaleththiza puuse ira mala asappe aykkoka koyontta asa gidana.

\VS{8}Wora do7ata giddon diza gaammoy, ba tohora icci menththereththishe biza mala, menththereththoyssaka izappe oonikka woththi ekkanaas dandayonttayssa mala; Daro dorsa giddon diza wodalla gaammo mala; Yaaqoobe zereththafe attidayti hankko dereta giddoninne daro asa giddon hessa mala gidana.

\VS{9}Ne kushey ne morkketa xoonidi dhoqqu dhoqqu gaana; ne morkketi wurikka dhayana.

\VS{10}He wode Xoossi, «Ta intte giddofe intte parata dhayssana; para-gaaretakka mulera dhayssana.

\VS{11}Intte biittan diza katamatakka dhayssana; intte miixataka ubbaa laallana.

\VS{12}Intte marotizayssaka dhayssana; hessafe guye marotekketa.

\VS{13}Masetti kezida intte eeqa misletanne intte eeqasohotakka ta intte giddofe dhayssana; hayssafe guye intte intte kushen ooththidaytas goynneketa.

\VS{14}Asheero geetettiza eeqiza misleyo ta intte giddofe shoddana; ta intte katamaakka dhayssana.

\VS{15}Taas azazettontta dereta wolqqama hanqon ta halo kessana» gees.




\par }\Chap{6}{\SH Xoossay Isra7eele Nayta Mootiza Mooto
\par }
{\PP \VerseOne{1}Xoossi gizayssa siyite; «Dendite! Intte meto zumatas yootite; zumatikka intte gizayssa siyetto.

\VS{2}Zumatoo! Xoossa mooto siyite; Intteno biitta mino xaphotoo siyite; Xoossas asara palamay dees; izi Isra7eele naytara pirdeettes.

\VS{3}Ta derezoo! Ta nena wosttadinaa? Ta nees aazan tooho gidadinaa? Ane taas zaaro imma.

\VS{4}Ta nena Gibxeppe kessadis; aylleteththa biittafekka wozzadis; nena kaaleththana mala Muse, Aaroonenne Maaramo nees yeddadis.\XREF{}{{\XO 6:4 }{\XT{Kessa 12:50-51; 15:20}}}

\VS{5}Ta derezoo! Mo7aabe kawoy Balaaqey iza zoriin Bi7oore naa Balaamey izas zaaroyssa ane yuushshi qopite; Xoossa xilloteththa ooso intte shaakki erana mala, Shiiximeppe Gelgela gakkanaas intte hemettoyssa ane qopite» gides.

\VS{6}Ta ay ekkada Xoossa sinththe shiiqoo? De7o Xoossas wostta goynnoo? Xuugettiza yarsho issi layththa marara gaththa ekka baada iza sinth shiiqooshaa?

\VS{7}Issi shii dharshotanne 10,000 goggiza zaytey Xoossa ufayssandeeshaa? Ta iza qohoyssa gishshas ta bayra naaza immizaakko ta shemppo nagara gishshas ta uloppe wodhdhida yelo izas immooshaa?

\VS{8}Asa nawu! Izi nena lo7o miish bessides Xoossi neeppe koyzay aazee? Lo7o ooththana mala maaroteth ne dosana malanne Xoossa sinththan neni ashketeththara baana mala gidennee?


\par }{\SH Isra7eele Nayta Qohonne Xoossa Hanqo
\par }
{\PP \VS{9}Xoossas baboy aadhdhida erateththa; Siyite! Xoossi katamayo hizgi xeygees, «Iza hanqo guufeza qopite; hessaka giigsiday oonakko wozinan woththite.»

\VS{10}Iitateththa keeththatoo! Intte genen shiishshida intte miish wordo maka miishshan makki intte shiishshida shuunniza miishshaa ta doganee?

\VS{11}baleththiza maka miish oykkidaade, wordo maka miishsha karaxiiten xunttidaade xillisanaas taas bessizee?

\VS{12}Izi deren dure asati as qohizaadentta; izin diza asay wordanchcha xalla; istta inxarsay baleththiza inxarsa.

\VS{13}Hessa gishshas ta nena dhayssana dendadis; ne nagara geedon ta nena laallana.

\VS{14}Ne maanashin kallaka; ne qanththay coo mela daana; Ne shiishshanashin aykkoka nees shiiqenna; Ne shiishshidayssa tani mashshasinne tooras aaththa immana.

\VS{15}Ne zerana shin maxakka; wogara miththa zayte ne gum7ana shin he zayteza tiyetta; woyne miththa ayfe xunqqa shiishshanashin woyne ushshu ne uyakka.

\VS{16}Kawo Omire wogaanne kawo Akaabe keeththa wogaa ne ubbaa shiishsha oykkadasa; nekka istta haysi7e kaalladasa. Hessa gishshas nena dhayssas, ne derezakka tani qidhes aaththa immana; derey ne bolla qidhi kaa7ana.\XREF{}{{\XO 6:16 }{\XT{1Kawo 16:23-34; 21:25-26}}}




\par }\Chap{7}{\SH Isra7eele Asa Waaye
\par }
{\PP \VerseOne{1}Tana aayye ana! Woyne miththa giddofe maxishin attida miththa ayfe bone qoriza asa mala gidadis; meetettiza woyne miththa ayfey deenna; nu izas amottiza eleli gakkiza balase miththa ayfeykka beettibeenna.

\VS{2}Xoossas babbiza asi biitta bollafe dhaydes; suure asi issaadeyka baawa; asi wurikka suuth gussanaas zuggees; issi issi asi ba isha yarden oykkees.

\VS{3}Iza kushey iita ooththanaas tamaardes; dere heemmizaadey kushe genththo koyees; pirdiza daannayka matta7e ekkees; wolqqamati bana koshshidaazi ooththeettes; wurikka issi bolla duulateettes.

\VS{4}Istta garsafe lo7o geetettidaadey agunththa mala keehi lo7o geetettizaadey qasse kindichcho mala inttena naagizaytas wodey gakkides; Xoossa pirda gallassay gakkides; asay shirotana wodey gakkides;

\VS{5}ne lagge ammanoppa; ne laggenkka ammanettofa; ne ki7on nenara aqizaariska ne yootizaaz akeekada yoota.

\VS{6}Attuma nay ba aawa kadhana; macca naykka ba aayi bolla, naa machchaka ba bollotey bolla dendana; asas morkkey soo asa gidana.\XREF{}{{\XO 7:6 }{\XT{Mato 10:35-36; Luqa 12:53}}}

\VS{7}Tani gidikko Xoossa hidota ooththays; tana ashshida ta Xoossaa naagays; ta GODAYKKA taas siyana.


\par }{\SH Xoossafe Yida Maarota
\par }
{\PP \VS{8}Ta morkkezoo! Ta bolla gakkidaazi nena ufayssofo; kundikokka ta dendana; Ta dhuman uttikokka Xoossay taas poo7o gidana.

\VS{9}Ta iza qohida gishshas izi ta gishshas eqqana gakkanaassinne taas pirdana gakkanaas Xoossay hanqettikokka ta dandayana; izi tana poo7on kessana; tanikka iza xilloteth beyana.

\VS{10}Ta morkkezakka hessa beyandus; iza yeellatana. Tana, «GODAA ne Xoossay awan dizee?» gidaari kundeth ta ayfeti beyana; oge urqqa mala iza yedhettana.

\VS{11}Intte intte katama gimbe gimbiza wodeynne intte dhasika aassiza gallassi yaana.

\VS{12}He gallas asay Asooreppe Gibxe katamata, Gibxeppe Efiraaxise shaafa gakkanaas, abbafe abbaako, zumaappe zumaakko gakkanaas intteko yaana.

\VS{13}Istta ooso geedonne izin diza asaa gaason biittaya aykkoy bayndaaz gidana.


\par }{\SH Galatanne Woosa
\par }
{\PP \VS{14}Wora giddoninne cilila maata giddon barkka dizayti ne mehe gidida ne dereta neni ne guufera heemma; beni wode mala istti Baasaaneninne Gala7aaden heemettetto.

\VS{15}Ne kase Gibxeppe kezida wodeza mala tani ta malata istta bessana.

\VS{16}Ayzaabeti hessa beyananne yeellatana; isttaskka wolqqay dhayana; istti ba doona ba kushen tuccana; istta hayththika tullana.

\VS{17}Biitta bollara tiran gooshettiza medheteththata mala, shooshsha mala istti biitta laaccana; ba diza gongolo giddofe kokkorishe kezana; babbishe GODAA nu Xoossako simmana; isttika inttes babbana.

\VS{18}Dhayshe attida zereththaa nagara atto gi maariza ne mala Xoossi oonee? Neni mernaas hanqettaka; maaro gelizayssan ne ufayettaasa.

\VS{19}Simmadakka nuus ne qadhettaasa; nu nagarakka ne toho garsan yedhdhaasa; nu qohozakka ubbaa gede cima abba giddo yeggaasa.

\VS{20}Beni wodeppe oykkada kase nu aawatas caaqo qaala ne gelida mala Yaaqoobes ammaneteth Abrahaames maaroteth ooththaasa.

\par }