\NormalFont\ShortTitle{1Ximtoosas}

{\MTB Phawuloosi

\par }{\MT Ximtoosas

\par }{\MTB Xaafida Koyro Kiita

\par }{\IMT Giddo Qofa

\par }{\IP Ximtoosa geetettiza issi naateththa nay izaskka yeleta derey qeeri Iisiya gidishin, iza aayeya Ayhuda as; aaway qasse Girike as. Izi Mishiraachcho qaalaa ooson Phawuloosara issife ooththiza mata lagge. (Hawa 16:1-3) Phawuloosi Ximtoosas koyro xaafida kiitazi heedzdzu ayfe yo7ota oykkides.

\par }{\IP He kiitazan ayfe qofay sinththatidi Woosa Keeththa garsan dendida wordo timirtefe asay naagettana malassa. Ha wordo timirtezi baggay Ayhudatappe baggay qasse Ayzaabeta qofaa oykkidaaz gidishin, «Hayssi ayfen beettiza alamezi nagaran moorettida gishshas asas paxeteththi beettanay hara dumma dumma xuura erateththaninne issi issi qumata montta agon, ekkonttanne gelontta agonkko» giza qofaa. Hessafekka bollara iza kiitazi Woosa Keeththa ayso gishshassinne Xoos goyno gishshas tamaarsiza wogay hessaththoka Woosa Keeththa cimatinne istta maaddizaytas de7anaas bessizay aazakko yootees. Wurseththan Ximtoosi Yesus Kirstoosas lo7o oosanchcha waani gidanaas bessizaakko izas dumma dumma ammanizayta bolla diza alaafeteththaa gishshas Phawuloosi izas immida zore beyoos.

\par }{\IOT Ha Maxaafay Oykkida Kumeththa Qofa

\par }{\IO Geloso
{\IOR{1:1-2}}

\par }{\IO Woosa keeththa gishshassinne Woosa Keeththa garsan ooththizayta gishshas
{\IOR{1:3—3:16}}

\par }{\IO Ximtoosas iza ooso gishshas imettida timirte
{\IOR{4:1—6:21}}



\par }\ChapOne{1}{\PP \VerseOne{1}Nuna ashshida Xoossaan, nuus hidota gidida Yesus Kirstoosa azazon Hawaare gidida Phawuloosappe

\VS{2}Ammanon taas tumu naa gidida Ximtoosas Xoossaa nu Aawappe nu Godaa Yesus Kirstoosappe kiyateththi, maaroteththinne saroy nees gido.\XREF{}{{\XO 1:2 }{\XT{Hawa 16:1}}}


\par }{\SH Wordo Astamaaretappe Naagettana Mala Imettida Azazo
\par }
{\PP \VS{3}Tani Maqidooniya bashe nena hadara gida mala hayssafe sinththan issi issi asati wordo timirte tamaarsontta mala ne azazanaas Efesoonen daashsha.

\VS{4}Qasseka asay yootiin wurontta beni wode haysi7en ba wode wursontta mala azaza; heyta mala yo7oy palama denththeththees attiin ammanon oosettiza Xoossa oosos aykkoka go7enna.

\VS{5}Ha azazozas waanna ayfe yo7oy gidikko geeshsha wozinappe lo7o qofara hessaththoka tumu ammanoppe beettiza siiqo.

\VS{6}Issi issi asay haytappe pooqqi eqqidi go7ay baynda yo7otakko simmides.

\VS{7}Wogaa tamaarsizayta gidana mala koyeettes; gidikkoka istti ba yootizayssa woykko keehi mootettiza yo7oza lo7eththi erettenna.


\par }{\PP \VS{8}Gido attiin asi maaran go7ettizaakko wogay lo7o gididayssa nu eroos.

\VS{9}Qasseka wogay imettiday xillo asas gidontta wogaa yedhdhi aadhdhizaytas, azazettonttaytas, Xoossas babbonttaytas, nagaranchchatas, geeshshateththi bayndaytas, Xoos leqqizaytas, ba aayonne ba aawaa wodhizaytassinne shemppo wodhizaytas gididayssa nu eroos.

\VS{10}Hessaththoka laymatizaytas, addera aqiza addetas, as bayzizaytassinne shammizaytas, wordanchchatas, asas wordora caaqqizaytas, lo7o timirtera eqettiza ubbatassa.

\VS{11}He lo7o timirtey anjjettida Xoossi taas hadara immida bonchcho mishiraachcho qaalara gaaggizayssa.


\par }{\SH Phawuloosas Imettida Xoossa Imota
\par }
{\PP \VS{12}Tana ba oosos shuumidinne ammanettizaade histti ekkidinne taas minoteth immida nu Godaa Yesus Kirstoosa ta galatays.

\VS{13}Hayssafe kase ta ay mala as cayizaadenne goodeththizaade, qasse makkalla as gidikkoka hessa ta eronttanne ammanontta dashe ooththida gishshas Xoossi tana maarides.\XREF{}{{\XO 1:13 }{\XT{Hawa 8:3; 9:4-5}}}

\VS{14}Yesus Kirstoosappe gidida ammanoranne siiqora nu Godaa kiyateththi taas keehi darides.


\par }{\PP \VS{15}Yesus Kirstoosi nagaranchchata ashshanaas duge hayssa ha alame yides giza qaalay tumanne asi wurikka ekkanaas bessizayssa. Nagaranchchatappeka aadhdhiza nagaranchchay tana.

\VS{16}Gido attiin ta maarettidaykka Yesus Kirstoosi zaway baynda ba dandayaa, ubbaafe aadhdhida nagaranchcha gidida ta bolla bessiday izan ammananaytassinne mernaa de7o demmanaytas leemiso gidana malassa.

\VS{17}Hessa gishshas mernaas hayqqi erontta, ayfen beetti erontta barkka xalla Xoos gidida kawos mernaappe mernaa gakkanaas izas bonchchoynne galatay gido. Amiin.


\par }{\PP \VS{18}Ta naa Ximtoosaa! Ne gishshas kasetidi yootettida mala hayssa azazoza ta nees immadis; hessika ne he qaalaa kaallashe lo7o baaxe baaxetanaassa.

\VS{19}Ammanoynne lo7o qofay nees de7o; issi issi asati ba lo7o qofaa yedhdhi aadhdhidi abba bolla metoy iza bolla gakkiin waayettiza markabe mala ba ammano dhayssida.

\VS{20}Istta giddon Xoossa cash aggidi taamarana mala tani Xala7es aaththa immidayti Hemenewoosinne Iskindiroosi deettes.




\par }\Chap{2}{\SH Xoossas Goyno Gishshas Imettida Woga
\par }
{\PP \VerseOne{1}Hessa gishshas ubbaafe koyro hara asas shoobeththa woosa, gaannateththa woosanne galata woosa asa ubbaas kawotassinne dere ayssizaytas ubbaas woossana mala ta nena qofsays.

\VS{2}Hessika Tumu Ayana duussaninne geeshshateth ubbaan nuni saroteththaninne wogan daana malassa.

\VS{3}Hayssi nuna ashshiza Xoossaa achchan lo7onne ufayssizaaza.

\VS{4}Izi asi wuri attana malanne tumaa erana mala koyees.

\VS{5}Issi Xoossi xalla dees; qasseka Xoossassinne asas giddon issi giigsiza gaannay dees; izikka as gidida Yesus Kirstoosa.

\VS{6}Izi bana asa ubbaas aaththi immides; hessika heerakka wodey aadhdhontta izas markkattides.

\VS{7}Tanikka hayssas mishiraachcho qaala yootanaas kiitettidaade; qasseka deretas tumu ammano astamaare gidada shuumettadis; hessaka ta wordotontta tumu yootanaassa.\XREF{}{{\XO 2:7 }{\XT{2Xim 1:11}}}


\par }{\PP \VS{8}Hessa gishshas attuma asay ubbason hanqoy bayndanne palamay baynda ba geeshsha kusheta pude dhoqqu histtidi woossana mala ta koyays.

\VS{9}Hessaththoka maccassati bonchchora bana shiishshi ekkidi bessiza may7o may7etto attiin ba hu7e daddi ekkidi woykko al7o may7o, worqqanne inqqu aaththidi walqqi walqqi gooppetto.\XREF{}{{\XO 2:9 }{\XT{1Phex 3:3}}}

\VS{10}Gido attiin Xoos woossoos giza maccassati isttas ooththana bessiza lo7o ooson lo7etto.


\par }{\PP \VS{11}Maccassi co7u gaada kumeththara azazeteth tamaaru.

\VS{12}Maccassi co7u gaanaappe attiin iza tamaarsana mala woykko adde bolla godatana mala ta koykke.

\VS{13}Gaasoykka koyro Addaamey medhettides; kaallada Hewaana medhettadus.\XREF{}{{\XO 2:13 }{\XT{Medhe 2:7,21-22}}}

\VS{14}Qasseka koyro balettiday Addaame gidenna; balettada Xoossa wogaappe aadhdhiday maccassayo.\XREF{}{{\XO 2:14 }{\XT{Medhe 3:1-6}}}

\VS{15}Gidikkoka maccassi ammanoninne siiqon geeshshateththan barkka bana haaron minniko naa yelon attana.




\par }\Chap{3}{\SH Woosa Keeth Kaaleththizayta
\par }
{\PP \VerseOne{1}«Oonikka Woosa Keeththa cima gidana koykko lo7o ooso amottees» giza qaalay tuma.

\VS{2}Hessa gidikko Woosa Keeththe kaaleththizaadey borey bayndaade, issi machcha diza adde, ginara dizaade, bana haarizaade, wogara aqizaade, imath mokkizaade, tamaarsanaas dandayzaade,

\VS{3}maththottonttaade, oosh ooyettonttaade, qasse maarage as, asara palamettonttaade, miish gooddonttaade gidanaas bessees.

\VS{4}Ba nayta azazettizaytanne as bonchchizayta histti dichchidi ba keeththa asaa wogara ayssizaade gidanaas bessees.

\VS{5}Issaadey ba keeththa asaa wogara ayso erontta aggiko Xoossa Woosa Keeththe wostti naagana dandayzee?

\VS{6}Otoreteththan puuridi Xala7ey kundida pirdan izi kundontta mala oorath ammanizaade gidoppo.

\VS{7}Qasseka iza sunththan boretontta malanne Xala7e narxan izi gelontta mala ammanontta asaa achchan lo7o markkateththi daanaas koshshees.


\par }{\PP \VS{8}Daaqonetikka hessaththo bonchchettidaytanne ba gida qaalaa laammi laammi yeggonttayta, daro woyne ushshas amottonttayta, ogey baynda go7a gooddonttayta gidanaas bessees.

\VS{9}Ammano xuura, lo7o qofara naaganaas bessees.

\VS{10}Haytantika koyrotti paacettetto; issi iitay istta bolla beettontta aggiko hessafe guye daaqoneteththan ooththetto.

\VS{11}Macca daaqonetikka bonchchettidayta, zigironttayta, qasse wogara dizayta, hano ubbaan ammanettidayta gidanaas bessees.

\VS{12}Daaqoneti issi machchi azina gidanaas bessees; qasseka ba naytanne ba keeththa asaa wogara ayssizayta gidanaas bessees.

\VS{13}Wogara ooththidayti baas gita bonchchonne Yesus Kirstoosan isttas diza ammanon daro xalateth demmana.


\par }{\PP \VS{14}Ta neekko elle baana koykkoka hayta azazota nees xaafays.

\VS{15}Ta hanno nees xaafizay ta gam7izaa gidikkoka asay Xoossa Keeththan waani daanaakko ne erana mala gaadakko! Keeththay de7o Xoossaa Woosa Keeththa; hessika tumu tuussinne xapho.

\VS{16}Tumu Ayana duussa xuuray sidhey baynda gita; izikka,

\par }{\Q «Ase gidides;

\par }{\QB iza Xilloteththi

\par }{\QB Xillo Ayanan qonccides;

\par }{\QB kiitanchchatas beettides;

\par }{\QB dere ubbaas sabbakettides;

\par }{\QB alamen dizaytan ammanettides;

\par }{\QB bonchchora pude dendi bides» gizayssa.




\par }\Chap{4}{\SH Wordo Tamaarsizayta
\par }
{\PP \VerseOne{1}Wode wurseththa bolla issi issi asay ammano aggidi baleththiza ayanatanne iita ayana timirte kaallanayssa Xillo Ayanay qonccera yootees.

\VS{2}Hessa mala timirtey istta qofay bonqo biratan xuugettida mala geellateththan doccida qoodheppe qommon haniza wordanchcha asatappe yaana.

\VS{3}He asati asay ekkontta malanne gelontta mala diggana; ammanizaytinne tumaa shaakki eriza asay Xoossi medhdhida kath galatarakka ekkizayti montta mala diggananne azazana.

\VS{4}Xoossi medhdhiday wurikka lo7o; asi galatara ekkiko wora wodhdhizay issinakka deenna.

\VS{5}Wurikka Xoossa qaalaninne woosan geeyana.


\par }{\SH Kirstoosas Lo7o Ooththiza Oosanchcha
\par }
{\PP \VS{6}Hayssa ha azazoza ammaniza asaa ne qofsikko, ammano qaalaninne ne ekkida lo7o timirtezan minnada Yesus Kirstoosas lo7o oosanchcha gidandasa.

\VS{7}Xoos bonchchisontta go7ay baynda haysi7eppenne cima maccassata haysi7eppe haakkada tuma ayana oosos ne asateth giigsa.


\par }{\PP \VS{8}Asateththaa asho ogen dosisoy guuththa wodes go7ees shin Tumu Ayana duussas bana tamaarsoy gidikko hayssa ha alamezassinne buro yaana duussaas hidotay diza gishshas ubbaas go7ees.

\VS{9}Hayssi ha qaalay ammanettidayssanne ubbay ekkanaas bessiza qaala.

\VS{10}Nu hessas giidi dafettoossinne\FTNT{*}{{\FR 4:10 }{\FQA{Dafettoos:
}}{\FT{Dafettoos gizayssa issi issi birsheththa maxaafati, «Baaxetoos» gishin issi issineti, «Cayettoos» giidi birshida.}}} daaburoos; hessika asa ubbaas harappeka ammanizaytas ashshiza de7o Xoossaan nu hidota ooththiza gishshassa.


\par }{\PP \VS{11}Hayta yo7ota azazanne tamaarsa.

\VS{12}Ne yelagateththaa oonikka leqqofo; gido attiin neni haasayan, duussan, siiqon, ammanoninne geeshshateththan ammanizaytas lo7o leemiso gida.

\VS{13}Ta hee baana gakkanaas qaalaa nababanaas, zoranaassinne tamaarsanaas minna.

\VS{14}Cimati ne bolla ba kushe woththi woossishin, nees imettida tinbite imoteththaa leppi histta aggofa.

\VS{15}Asi wuri ne dichchaa beyana mala ha yo7ota lo7eththa minththada dandayan pola.

\VS{16}Ne duussaa gishshassinne ne tamaarsiza timirtezas naagetta; haytan minna; ne hessa ooththiko nenanne ne gizayssa siyizayta ashshana.




\par }\Chap{5}{\SH Am7eta, Cimatanne Aylleta Gishshas Imettida Zore
\par }
{\PP \VerseOne{1}Cima asaa ne Aawaa mala bonchchora zora attiin dom7ofa; naateththa attuma nayta ne ishata mala xeella.

\VS{2}Hessaththoka cima maccassata ne aayi mala, naateththa maccassata qasse ne michcheta mala suure wozinappe xeella.


\par }{\PP \VS{3}Addafe metotettida am7eta lo7eththa naaga.

\VS{4}Issi am7eys nay woykko naa nay dizaa gidikko he nayti baso asata maaddanaassinne bana yelidaytas kase istti ooththidayssa kushe zaaron harappe kasetidi ba ammano ooson bessanaassinne tamaaranaas bessees; hessika Xoos ufayssizayssa.


\par }{\PP \VS{5}Qasse tumappe maadoy baynda barkka diza am7eya Xoos xalla xeellawus; woosassinne Xoossafe maado demmanaas gallassinne qamma minettawus.

\VS{6}Ha biittaa lo7o duus xalla koyza am7eya gidikko iza paxa dashe hayqqidaaro.

\VS{7}Oona bollaka wosoy dontta mala hayssa azazoza asas aaththa.

\VS{8}Issi asi ba dabbota harappeka baso asaa maaddonttayssa gidikko izi ammano kaddidaadenne ammanontta asappeka aadhdhi iita asa.


\par }{\PP \VS{9}Izis layththay usuppun tammu layththafe garsan diza am7ey sunth am7eta mazgaban xaafoppa; qasseka iza kase issaade xalla gelidaaro gidanaas bessees.

\VS{10}Nayta dichoninne imaththa mokon, ammanizayta toho meechchan, metotidayta maadoninne lo7o ooso ubbaan bana aaththa immada lo7o oosonkka keeha erettidaaro gidanaas bessees.


\par }{\PP \VS{11}Naateththa am7eta gidikko hessa mala mazgaban xaafoppa; gaasoykka isttas diza azinara daana amoy istti Kirstoosas ooththana gi gelida qaalaappe bollara aadhdhiza wode adde gelana koyeettes.

\VS{12}Istti kase caaqqida qaalaa miza gishshas he yo7ozan ba bolla pirda eheettes.

\VS{13}Hessafekka ooso ooththanaappe yuuyi yuuyi asa keeththe gelana doseettes; ooso ixo xalla gidontta haasayanaas bessonttayssa haasayshe zigirzaytanne koshshontta asa yo7o giddo coo woxxi gelizayta gideettes.

\VS{14}Hessa gishshas azinati hayqqida naateththa maccassati adde gelana mala, nayta yelana malanne baso as ayssana mala, morkkeyka istta bolla woththiza miishshe demmontta mala ta zorays.

\VS{15}Addaka hayssafe kase issi issi asati Xala7e kaallana guye sher7i gida.

\VS{16}Ammaniza maccassi oonikka baso asaa giddon am7eti dizaa gidikko Woosa Keeththi tumu am7eta xalla maaddana mala izakka ba baggara ba am7eta maaddu attiin Woosa Keeththas tooho gidana mala aggufu.


\par }{\PP \VS{17}Woosa keeththaa lo7eththi ayssizayti harappeka sabbakoninne tamaarson minniza cimati gidikko dakko maado maadettanaas bessees.

\VS{18}Maxaafan, «Kath bukkiza boora doona qachchofa.» qasseka, «Ooso ooththizaadey damoza ekkana bessees» gees.\XREF{}{{\XO 5:18 }{\XT{Zaare 25:4; Mato 10:10; Luqa 10:7}}}

\VS{19}Nam7u markkay woykko heedzdzu markkay markkattontta dishin cima bolla shiiqiza mooto ekkofa.\XREF{}{{\XO 5:19 }{\XT{Zaare 17:5-7; 19:15}}}

\VS{20}Harati be7idi naagettana mala nagara ooththizayta asa ubbaa sinththan hanqa.


\par }{\PP \VS{21}Xoossaninne Yesus Kirstoosan doorettida kiitanchchata sinththan hayta azazota oonakka maaddontta ne naagana malanne issi miishshika ta goorippe ziqqi dhoqqu histtontta mala ta nena hadara gays.

\VS{22}Xoossa oosos dooranaas, oona bollaka ne kushe woththa woossanaas eesotoppa; qasse haratara nagara ooththanaas zuppetoppa; nagarappe nena xilloteththan naaga.


\par }{\PP \VS{23}Nena qanththan sakkizayssassinne ubba wode sakkiza sakoza gishshas woyne cajjefe guuth gujjada uya attiin hayssafe guye haaththe xalla uyoppa.


\par }{\PP \VS{24}Issi issi asaa nagaray pirday yaanaappe kasetidi qonccees; baggayta nagaray gidikko pirdafe guye qonccees.

\VS{25}Lo7o oosoykka hessa mala qoncce; qoncconttay diikkoka qotetti attenna.




\par }\Chap{6}{\PP \VerseOne{1}Xoossa sunththinne iza timirtey cayettontta mala aylleteththa qambara giddon dizayti wuri ba godaas kumeththa bonchchoy bessizayssa eretto.

\VS{2}Ammaniza godati diza ammaniza ashkarati godati isttas ishata gidida gishshas godatas bessiza bonchcho immetto; harappeka istta ooson maadettiza ammaniza godati isttas dosettidayta gidida gishshas nekka haytantta mala yo7ota tamaarsanaassinne zoranaas bessees.


\par }{\SH Wordo Timirtenne Tumu Dureteth
\par }
{\PP \VS{3}Oonikka wordo timirte tamaarsiko Godaa Yesus Kirstoosa lo7o qaalanne Ayana tumateththaa minththiza timirtera gaaggonttayssa gidikko,

\VS{4}hessaadey otoreteththan kumidessinne aykkoka yuushshi qoppenna; issi issi qaalata gishshas palamettanaassinne ooyetanaas iita amoy izan dees; heytikka qanaateteth, oosh, cash, iita sidhe kaaleththeettes.

\VS{5}Tumay isttafe eketti gidiin Ayana ooson wodhe demmana misatiza asatanne qofa pace asata giddon gooshettidi duuxxontta oosh eheettes.


\par }{\PP \VS{6}Gido attiin Tumu Ayana as gideththi nuus dizayssan woppu giidi duussara gita wodhe.

\VS{7}Gaasoykka nu hayssa ha alameza yishe aykkoka ekki yibeekko; bishekka qasse aykkoka ekki bookko.

\VS{8}Gido attiin nuus maanayssinne nu may7anayssi diikko gidana.

\VS{9}Dure gidanaas koyzayti gidikko gede paaceninne narxan gelidi oykettizayssa mala daro hadaninne iita amon un7etteettes.

\VS{10}Gaasoykka miishsha siiqoy iitateth ubbaas xapho; issi issi asati dure gidana giidi amottida amoppe dendidayssan ammano ogeppe balettidi haraso bidanne barkka bana daro meto giddo gelththida.


\par }{\SH Phawuloosi Ximtoosas Immida Hadara Qaala
\par }
{\PP \VS{11}Nenoo Xoossa asoo! Ne hessa ubbaafe baqata; xilloteth, Tumu Ayanan duus, ammano, siiqo, dandayanne ashketeth kaalla.

\VS{12}Ammano baaxe lo7eththa baaxeta; daro markkatta sinththan lo7o ammaneteththan ne markkattidayssanne ne izas xeygettida mernaa de7oza lo7eththa oykka.

\VS{13}Ubbaasikka de7o immiza Xoossaa achchan hessaththoka Phanxoosa Philaxoosa sinththan tumaa markkattida Yesus Kirstoosa sinththan ta nena hadara gizay,\XREF{}{{\XO 6:13 }{\XT{Yoha 18:37}}}

\VS{14}Godaa Yesus Kirstoosi qonccana gakkanaas nees imettida oosoza wosoy baynda ne polana mala bessees.

\VS{15}He qoncceththi anjjettidayssi barkka ubbaa haarizayssinne kawota kawoy, godatas Goday izi ba woden bessana.

\VS{16}Izi xalla hayqqonttayssa; oonikka shiiqanaas dandayontta poo7o giddon dees; iza be7ida asi oonikka baa; beyana dandayzaadeyka deenna; izas wolqqaynne bonchchoy mernaappe mernaas gido. Amiin.


\par }{\PP \VS{17}Hayssa ha alamezan duretidayti otorettontta mala azaza; nu ufayettana mala wursika darssi tirfisidi nuus immiza Xoossaan attiin ammanththontta miishshaan ammanettontta mala asaas yoota.

\VS{18}Lo7o ooththana malanne lo7o ooson dureta gidana mala, kiyatanne shaakki immanaas dosizayta gidana mala asaa azaza.

\VS{19}Hessaththoka tumu gidida de7o demmana mala buroppe yaana wodes asay mino xapho gidiza haaro baas shiishshana.


\par }{\PP \VS{20}Ximtoosaa! Ne hadara ekkidayssa wursa naaga; Xoossaa bonchchisontta hada doona lom7ulom7afenne wordo erateth geetettiza asi baappe medhdhi kessida timirtefe haakka.

\VS{21}Nuus hessa mala erateththi dees giza issi issi asati hessaththo ooson ammano ogeppe balettida; Xoossa kiyateththi inttenara gido.

\par }